b'\n_START_ARTICLE_\nCiklosporin\n_START_SECTION_\nOppdagelse\n_START_PARAGRAPH_\nMikrobiologen Jean-Francois Borel (1934\xe2\x80\x93) var p\xc3\xa5 ferie med sin kone da han oppdaget en ny sopptype ved Dyranut i Hardangervidda i september 1969. Han tok den med tilbake til sitt laboratorium i Novartis (tidligere Sandoz) i Basel, Sveits for videre testing. Den immunsupressive effekten av ciklosporin ble oppdaget den 31. januar 1972. Oppdagelsen ble gjort under en screening av immunsuppresjon som ble designet og implementert av Dr. Hartmann F. St\xc3\xa4helin.\n_START_SECTION_\nIndikasjoner\n_START_PARAGRAPH_\nSuksessen av ciklosporin As forhindring av organrejeksjon ble vist i levertransplantasjoner utf\xc3\xb8rt av Dr. Thomas Starzl ved Universitetssykehuset i Pittsburgh. Den f\xc3\xb8rste pasienten var en 28 \xc3\xa5r gammel kvinne, som gjennomgikk transplantasjonen den 9. mars, 1980 Ciklosporin ble godkjent for bruk i 1983._NEWLINE_Ciklosporin blir ogs\xc3\xa5 benyttet i kraftige tilfeller av psoriasis, og det har blitt unders\xc3\xb8kt om det kan ha positive virkninger for andre autoimmune sykdommer. Ciklosporin blir brukt til behandling av alvorlige tilfeller av atopisk eksem, reumatoid artritt og andre relaterte sykdommer.\n_START_SECTION_\nVirkem\xc3\xa5te\n_START_PARAGRAPH_\nCiklosporin regnes for \xc3\xa5 binde seg til det cytosoliske proteinet cyclophilin (immunophilin) i immunkompetente lymfocytter, spesielt T-lymfocytter. Dette komplekset av ciklosporin og cyclophilin holder tilbake celcineurin, hvilket under normale omstendigheter er ansvarlig for \xc3\xa5 aktivere transkripsjonen til interleukin-2. Det motvirker ogs\xc3\xa5 produksjonen av lymfokiner og interleukiner, hvilket leder til en nedsatt funksjon av effektor-T-cellene. Det p\xc3\xa5virker ikke den cytostatiske aktiviteten. Ciklosporin har ogs\xc3\xa5 en effekt p\xc3\xa5 mitokondriene.\n_START_SECTION_\nPreparatnavn\n_START_PARAGRAPH_\nMedikamentet markedsf\xc3\xb8res i st\xc3\xb8rst omfang av Novartis under merkenavnet Sandimmun.'